Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 288/13/8802	Košice I, 24.10.2014
EEČ : 2-63-371-2014

U Z N E S E N I E

Trestná vec:	obvinený XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 24.10.2014, spisová značka 2 Pv 288/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach v  presne  nezistenej  dobe  od 4.5.2013  do 12.5.2013  v lese pri lesnej ceste nad Hanojskou ulicou našiel mobilný telefónny prístroj iPhone5 čiernej farby číslo IMEI  XXXXX podľa znaleckého posudku v hodnote 682,71€ pat-riaci XXXXX, ktorý si privlastnil a po odblokovaní s vlastnou SIM kartou používal od 17.5.2013 až do 22.5.2013 a dňa 10.6.2013 ho vrátil majiteľ-ke XXXXX

Uznesením prokurátora Okresnej prokuratúry XXXXX I zo dňa 24.10.2014, spisová značka 2 Pv 288/13/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX I sp. zn. 2Pv288/13 zo dňa 5.8.2013 bolo podľa § 216 ods. 1 Trestného poriadku podmienečne za-stavené trestné stíhanie obvineného XXXXX pre prečin zatajenia veci podľa § 236 ods.1 Trestného zákona,  ktorý  mal  spáchať  tak,  že v Košiciach v  presne  nezistenej  dobe  od 4.5.2013  do 12.5.2013  v lese pri lesnej ceste nad Hanojskou ulicou našiel mobilný telefónny prístroj iPhone5 čiernej farby číslo IMEI  XXXXX podľa znaleckého posudku v hodnote 682,71€ pat-riaci XXXXX, ktorý si privlastnil a po odblokovaní s vlastnou SIM kartou používal od 17.5.2013 až do 22.5.2013 a dňa 10.6.2013 ho vrátil majiteľ-ke XXXXX a podľa § 216 ods. 2 Trestného poriadku bola obvine-nému uložená skúšobnú dobu  v trvaní 12 mesiacov.

Rozhodnutie prokurátora podmienečne zastavené trestné stíhanie pre pre-čin podvodu podľa § 221 ods.1 Trestného zákona zo dňa 5.8.2013 nadobudlo právoplatnosť dňa 23.8.2013 a uložená skúšobná dobav trvaní 12 mesiacov uplynula dňom 23.8.2014.

Obvinený XXXXX počas skúšobnej doby od 23.8.2013 do 23.8.2014 viedol riadny život, nebol súdne trestaný, nevedie sa proti nemu iné trestné stí-hanie, nebol postihnutý za priestupok (konanie o priestupku na Okresnom úrade XXXXX sp. zn. AA/2013/06583 bolo dňa 10.12.2013 odložené) a  preto možno rozhodnúť, že sa v skúšobnej dobe podmienečného zastavenia trestného stíhania osvedčil.

Pretože obvinený XXXXX počas skúšobnej doby viedol riadny život a je naďalej bezúhonný možno prijať záver, že spáchanie trestného činu, pre kto-rý bolo podmienečne zastavené trestné stíhanie, bolo iba výnimočným vyboče-ním vo vedení riadneho spôsobu života.

Podľa § 217 ods.4 Trestného poriadku právoplatnosťou uznesenia o tom, že sa obvinený XXXXX osvedčil nastávajú účinky zastavenia trestného stí-hania podľa § 9 ods.1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor